Carlos Amigo Vallejo

Carlos Amigo Vallejo (født 23. august 1934 i Medina de Rioseco ved Valladolid i Spania, død 27. april 2022 i Guadalajara) var en spansk biskop. Han var en av den katolske kirkes kardinaler, og erkebiskop av Sevilla.

Liv og virke
Bakgrunn
Han begynte å studere medisin ved det medisinske fakultet i Valladolid, men snart etter forlot han studiene og sluttet seg til fransiskanerne (Ordo Fratrum Minorum – O.F.M.). Han studerte filosofi i Roma og psykologi ved Sentraluniversitetet i Madrid.

Prest
Han ble presteviet i 1960. Deretter fortsatte han studiene i Roma. I Madrid utførte han pastoralt arbeid og studerte videre, og han ble professor i filosofi, naturfag og antropologi i ulike utdanningssentre. Han ble i 1970 provinsial for fransiskanerprovinsen Santiago.

Biskop
Han ble i 1973 utnevnt til biskop av Tanger i Marokko av pave Paul VI (1963–78). Han ble bispeviet av  kardinal Marcelo González Martín av Toledo; medkonsekrerende var erkebiskop Felix Romero Menjibar av Valladolid og erkebiskop Francisco Aldegunde Dorrego, emeritus av Tanger.

Ved flere anledninger opptrådte han som megler for å løse konflikter mellom landene i Maghreb og Spania.Vereinbarung über die Abtretung des An-Telmo-Palasts im Archiv der Regierung von Andalusien  Han oppmuntret også til etablering av sentre til fremme av muslimske kvinner. I hans tid som biskop av Tanger ble det opprettet diplomatiske forbindelser mellom Den hellige stol og Marokko.

Han ble i 1982 utnevnt til erkebiskop av Sevilla av pave Johannes Paul II. Han ble kreert til kardinal i 2003. 

Hans aldersbetingede avskjedssøknad fra erkebispestolen i Sevilla ble innvilget av pave Benedikt XIII den 5. november 2009.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Kardinal Ildebrando Antoniutti (1898-1974) *1936
 Kardinal Marcelo González Martín (1918-2004) *1961
 Kardinal Carlos Amigo Vallejo (1934-2022) *1974amva, lest 9. januar 2022

Referanser

 Eksterne lenker 


  Fyldige kardinalsbiografier på norsk – katolsk.no

Kategori:Spanske kardinaler
Kategori:Spanske katolske biskoper
Kategori:Spanske fransiskanere
Kategori:Linjen Rebiba
Kategori:Personer fra provinsen Valladolid